Diari Oficial de la Generalitat Valenciana


Sumari del DOGV 9775, del 26-01-2024 (2024/590)

DECRET 13/2024, de 23 de gener, del Consell, de modificació del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/01/23/13/dof/vci/html**

### Dades del document

Número de DOGV
:   9775

Data del DOGV
:   26-01-2024

Secció del DOGV
:   I. DISPOSICIONS GENERALS

Número del document
:   2024/590


Data del document
:   23-01-2024

Organisme emissor
:   Conselleria de Justícia i Interior

Tipus de document
:   Decret

Anàlisi jurídica

 Descriptors 

:   * Conselleria de Justícia i Interior
    * administració regional
    * legislació

DECRET 13/2024, de 23 de gener, del Consell, de modificació del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior. [2024/590]  
El Decret 2/2023, de 8 de gener, del president de la Generalitat, ha modificat les secretaries autonòmiques adscrites a la Conselleria de Justícia i Interior, establides en l'anterior Decret 12/2023, de 20 de juliol, del president de la Generalitat, creant la Secretaria Autonòmica d'Atenció a les Víctimes i Accés a la Justícia.  
Així mateix, el Decret 5/2024, de 9 de gener, del Consell, ha modificat el Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, amb una nova distribució competencial entre òrgans de la conselleria.  
Això comporta la necessitat d'adaptar el Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior a aquesta nova estructura.  
Per tot això, de conformitat amb el que estableixen els articles 28.f, 43 i 64 de la Llei 5/1983, de 30 de desembre, del Consell, a proposta de la consellera de Justícia i Interior i després de la deliberació prèvia del Consell, en la reunió de 23 de gener de 2024,  
  
  
Decrete  
  
Article únic. Modificació del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior  
S'aproven les següents modificacions, que s'integren en el text d'aquest decret, i que queda redactat en els termes que es consignen en l'annex:  
a) es modifiquen l'article 2, els apartats 2 i 3 de l'article 8, l'article 9 i la Disposició Addicional Primera;  
b) se suprimeix l'article 10 i l'apartat 14.2.o del capítol IV del títol II;  
c) s'introdueix un nou capítol III en el Títol II -relatiu a l'estructura i funcions dels òrgans superiors i del nivell directiu dels serveis centrals del departament-, amb dos nous articles 10 i 10 bis,  
  
d) els capítols III i IV del citat títol II - relatius, respectivament, a la Secretaria Autonòmica de Seguretat i Emergències, i a la Sotssecretaria- passen a ser els capítols IV i V del mateix títol.  
  
  
Disposició addicional  
  
Única. Incidència pressupostària  
L'aplicació i el desplegament d'aquest decret no podran tindre incidència en la dotació dels capítols de despesa assignada a aquesta conselleria i, en tot cas, haurà de ser atesa amb els mitjans personals i materials existents en aquesta.  
  
  
Disposició final  
  
Única. Entrada en vigor  
El present decret entrarà en vigor el dia de la publicació en el Diari Oficial de la Generalitat Valenciana.  
  
València, 23 de gener de 2024  
  
El president de la Generalitat  
CARLOS MAZÓN GUIXOT  
  
La consellera de Justícia i Interior  
ELISA MARÍA NÚÑEZ SÁNCHEZ  
  
ANNEX  
  
«Article 2. Òrgans superiors i òrgans de nivell directiu  
1. Sota la direcció superior de la persona titular, aquesta conselleria està integrada pels següents òrgans superiors:  
a) Secretaria Autonòmica de Justícia  
b) Secretaria Autonòmica d'Atenció a les Víctimes i Accés a la Justícia  
c) Secretaria Autonòmica de Seguretat i Emergències.»  
2. Així mateix, està integrada pels centres directius següents:  
a) Sotssecretaria  
b) Direcció General de Justícia  
c) Direcció General d'Atenció a les Víctimes i Accés a la Justícia  
  
d) Direcció General d'Interior  
e) Direcció General de Prevenció d'Incendis Forestals»  
  
«Article 8. Secretaria Autonòmica de Justícia  
[…]  
2. A la persona titular de la Secretaria Autonòmica, li correspon així mateix resoldre els recursos que s'interposen contra les resolucions del centre directiu que està sota la seua dependència i els actes del qual no esgoten la via administrativa.  
3. De la Secretaria Autonòmica de Justícia depén la Direcció General de Justícia.»  
  
«Article 9. Direcció General de Justícia  
1. La Direcció General de Justícia exerceix les funcions que estableix l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de relacions amb la justícia, modernització de l'Administració de Justícia, infraestructures judicials, gestió dels recursos materials i humans, formació del personal al servei de l'Administració de Justícia i mediació.  
  
2. Especialment, li correspon:  
a) Elaborar els estudis i la programació de la planta judicial i dissenyar les unitats de suport directe i els serveis comuns processals, així com planificar i executar els projectes de millora organitzativa de l'Administració de Justícia a la Comunitat Valenciana.  
b) Exercir les competències que la Llei 6/1985, d'1 de juliol, del Poder Judicial, atribueix a la Generalitat amb relació als Instituts de Medicina Legal i dels jutjats de pau.  
c) Dotar els òrgans judicials d'infraestructures i instal·lacions adequades per al desenvolupament de la seua funció i garantir el seu correcte funcionament.  
d) Dotar els òrgans judicials dels recursos materials adequats, així com planificar i, si és el cas, gestionar les necessitats per a la modernització de l'Administració de Justícia.  
e) Gestionar les competències en matèria de personal de l'Administració de Justícia a la Comunitat Valenciana, a fi de participar en els processos selectius i de provisió de llocs de treball, així com en l'elaboració de les relacions de llocs de treball, autorització de situacions administratives, llicències, vacances i permisos. Així mateix, li correspon les relacions amb els representants sindicals del personal de l'Administració de Justícia.  
f) Gestionar i realitzar el seguiment dels plans de formació del personal transferit. Així com d'aquells convenis i acords per a la formació del personal de l'Administració de Justícia que se li encomanen.  
g) Implantar, desenvolupar i impulsar en tots els àmbits mesures encaminades a la desjudicialització de conflictes, així com la mediació i altres mecanismes alternatius de resolució d'aquests».  
  
  
CAPÍTOL III  
Secretaria Autonòmica d'Atenció a les Víctimes i Accés a la Justícia  
  
«Article 10. Secretaria Autonòmica d'Atenció a les Víctimes i Accés a la Justícia  
1. La persona titular de la Secretaria Autonòmica d'Atenció a les Víctimes i Accés a la Justícia, sota la dependència de la persona titular de la conselleria, i de conformitat amb el que es disposa en l'article 68 de la Llei 5/1983, de 30 de desembre, del Consell, assumeix les competències en matèria d'assistència jurídica gratuïta, assistència a les víctimes del delicte, ajudes a les víctimes del terrorisme, col·legis professionals, unions de fet, fundacions, associacions i registres i notariat, dirigint i coordinant el centre directiu i les unitats administratives que se li adscriguen.  
2. A la persona titular de la Secretaria Autonòmica li correspon, així mateix, resoldre els recursos que s'interposen contra les resolucions del centre directiu que està sota la seua dependència i els actes del qual no esgoten la via administrativa.  
3. De la Secretaria Autonòmica depén la Direcció General d'Atenció a les Víctimes i Accés a la Justícia».  
  
«Article 10 bis. Direcció General d'Atenció a les Víctimes i Accés a la Justícia  
1. La Direcció General d'Atenció a les Víctimes i Accés a la Justícia exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'assistència jurídica gratuïta, assistència a les víctimes del delicte i ajudes a les víctimes del terrorisme, col·legis professionals, unions de fet, fundacions, associacions, registres i notariat i la relació amb la professió titulada de gestor administratiu.  
  
2. Especialment, té atribuïdes les competències següents:  
a) Organitzar, executar i controlar la política de la Generalitat en matèria d'atenció a la víctima del delicte a través de la Xarxa d'Oficines de la Generalitat d'Assistència a les Víctimes del Delicte i relacions amb els òrgans judicials de la Comunitat Valenciana.  
b) Portar la gestió en matèria d'ajudes a les víctimes del terrorisme, així com les iniciatives sobre el seu reconeixement.  
c) Organitzar, executar i verificar l'assistència jurídica gratuïta, de conformitat amb el que disposa la normativa estatal i autonòmica valenciana.  
d) Planificar, dissenyar i, si és el cas, desenvolupar programes formatius i de millora del coneixement dirigits de manera transversal i intersectorial a tots els professionals de l'administració de justícia que contribuïsquen a reforçar la protecció i promoció del dret d'accés a la justícia i a l'atenció i protecció de les víctimes, en col·laboració amb la resta de departaments i administracions.  
e) Tramitar els nomenaments per a cobrir vacants de notaries i registres i elaborar el decret del Consell de nomenament, així com realitzar l'estudi i proposta de fixació de les demarcacions notarials i registrals.  
  
f) Gestionar el Registre de Col·legis Professionals i Consells Valencians de Col·legis Professionals, així com la creació, modificació i supressió de col·legis professionals. Així mateix, li correspon la tramitació dels expedients sancionadors en aquesta matèria.  
g) Gestionar el Registre d'Unions de Fet de la Comunitat Valenciana.  
h) Gestionar el Registre d'Associacions de la Comunitat Valenciana.  
  
i) Convocar i desenvolupar les proves per a l'obtenció del títol de gestor administratiu i l'expedició del títol de gestor administratiu.  
j) Gestionar el Registre de Fundacions de la Comunitat Valenciana, donar suport tècnic i administratiu al Protectorat de Fundacions de la Generalitat i al Consell Superior de Fundacions de la Comunitat Valenciana i revisar i preparar el dipòsit dels comptes anuals.»  
«Disposició Addicional Primera. Ens del sector públic instrumental adscrits a la Conselleria de Justícia i Interior  
  
1. Formen part del sector públic instrumental i adscrits a la Conselleria Justícia i Interior els següents ens:  
- Agència Valenciana de Seguretat i Resposta a les Emergències, corresponent la presidència a la persona titular del departament  
- Societat Valenciana de Gestió Integral dels Serveis d'Emergències.  
2. En cas d'absència, vacant o malaltia de les persones directives que exercisquen la màxima responsabilitat dels ens assenyalats en el punt 1 d'aquesta disposició, les funcions que els atribuïsquen les disposicions reguladores d'aquests ens seran exercides per les persones titulars de les direccions generals competents per raó de la matèria de la conselleria de Justícia i Interior, conforme al que es disposa en el present Reglament.»


Còpia Permalink ELI